Jeg foreslår, at vi tager en samlet diskussion om, hvorvidt årgangsartiklerne for Major League Baseball (fx "Major League Baseball 1884", "1885", "1886" osv.) har tilstrækkelig encyklopædisk værdi i deres nuværende form.
Artiklerne er generelt meget sparsomt udfyldt – ofte blot med en konstatering af, at sæsonen fandt sted, samt links til de enkelte ligaer. Der er som regel ingen omtale af resultater, hold, spillere, begivenheder eller kontekst, hvilket gør det svært at se deres selvstændige relevans som artikler.
Man kunne fristes til at sige, at de i praksis fungerer mere som flertydige sider eller stub-links, og ikke som selvstændige opslag i et leksikon.
Jeg foreslår derfor en generel diskussion om disse årssiders berettigelse – og om de evt. kunne samles ét sted, tilføres mere kød, eller fjernes helt.
